text: Nye afgifter truer nærbutikker
  04 november 2011 kl. 16.06
  De nye afgifter på usunde fødevarer truer masser af nærbutikker. Kunder i det sønderjyske vil i højere grad købe ind på den anden side af grænsen - og det vil koste arbejdspladser.
  Torben Knudsen og hans kone Tina har drevet deres lille nærbutik  Sønderborg i 10 år. Og de ved, hvad afgifter kan gøre ved en nærbutik som deres.  
  Da afgifterne på visse varer blev lempet steg omsætningen med 40 pct.
  
  Frygter det værste
  - Jeg frygter det værste, siger Torben Knudsen om den nye regeringsafgifter, da han i dag havde besøg af Venstre Ellen Trane Nørby. 
  Den lille butik har i dag syv ansatte - mod de to, de var fra starten. Men Torben Knudsen frygter, at han må skære i personale, når kunderne forsvinder over grænsen.
  
  Ramt på alle varegrupper
  - Det, jeg har hørt i dag, er skræmmende, siger ellen Trane Nørby. De kan jo se allerede nu, at kunderne tager syd for grænsen. 
  - Vi bliver ramt på alle de varegrupper, vi har, konstaterer Torben Knudsen. Vi kommer til at fyre nogen. Automatisk vil det gå ud over dem. 
  Står det til regeringen bliver slik, sodavand, øl og smøger dyrere.
  